રાજ્યના સૌથી મોટા બંદોબસ્ત ગણાતા અમદાવા રથયાત્રાની તૈયારીઓનો આરંભ દોઢ મહિના પહેલાથી જ થઈ જતો હોય છે. જેમાં મ્યુનિ.કોર્પોરેશન અને પોલીસની જવાબદારી સૌથી અગત્યની હોય છે. રથયાત્રા દરમિયાન એકઠાથનારા લાખો શ્રધ્ધાળુઓની સુરક્ષા માટે શહેરભરમાં સર્વેલન્સ વધારી દેવાય છે. એક પણ શંકાસ્પદ પોલીસની નજરમાંથી બચે નહીં તે માટે ટેક્નિકલ ઉપરાંત હ્યુમન ઈન્ટેલીજન્સ પણ કામે લાગી જતું હોય છે. આ વર્ષે પોલીસે રથયાત્રાના રૂટ ઉપરાંત શહેરના છેવાડાના વિસ્તારોમાં પણ અર્ધલશ્કરી દળો સાથે મસમોટા કોન્વોયમાં ફ્લેગમાર્ચ કર્યું હતું..